Nariadenie Komisie (ES) č. 2691/1999
zo 17. decembra 1999
o pravidlách vykonávania nariadenia Rady (ES) č. 1172/98 o štatistických výkazoch o cestnej nákladnej doprave
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1172/98 z 25. mája 1998 o štatistických výkazoch o cestnej nákladnej doprave [1], a najmä na jeho článok 9,
keďže:
(1) Podľa článku 5 nariadenia (ES) č. 1172/98 môže Komisia stanoviť podrobnosti prenosu údajov členskými štátmi.
(2) Je potrebné špecifikovať kódy štátov pre medzinárodnú dopravu počas prechodného obdobia predpokladaného v článku 5 uvedeného nariadenia.
(3) Používanie dvoch rôznych systémov kódovania štátov špecifikovaných v prílohách A a G nariadenia (ES) č. 1172/98 nie je zlučiteľné s efektívnym prenosom údajov členskými štátmi.
(4) Je žiaduce vytvoriť nový zoznam kódov štátov, ktorý by vychádzal zo systému používaného kódovanie NUTS regiónov.
(5) Obsah príloh A a G nariadenia (ES) č. 1172/98 sa musí primerane prispôsobiť.
(6) Opatrenia uvedené v tomto nariadení sú v súlade so stanoviskom, ktoré vyjadril Výbor pre štatistické programy, založený podľa rozhodnutia 89/382/EHS, Euratom [2],
PRIJALA TOTO NARIADENIE:
Článok 1
Nariadenie (ES) č. 1172/98 sa mení takto:
1. V prílohe A, časti A2, sa text bodu 7 nahradí nasledujúcim textom:
"7. tranzitné štáty (maximálne 5), kódované podľa prílohy G."
2. Príloha G sa nahradí prílohou k tomuto nariadeniu.
Článok 2
Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 17. decembra 1999